钦定古今图书集成/明伦汇编/氏族典/第541卷 > 《廖用贤尚友录》 > 易仿之
## 钦定古今图书集成/明伦汇编/氏族典/第541卷 > 《廖用贤尚友录》 > 易仿之

按《黄冈县志》：“仿之字惟效，黄冈人。隆庆戊辰进士，授
行人，历户部员外郎，知衢州府事。有兄弟争讼不决，
仿之不问曲直，命之隅坐累朝。两人相顾笑悟，争遂
释。其为政务服民心，大率类此。转四川涪州道，以招
谕杨应龙有功，升大参致仕。”